b'\n_START_ARTICLE_\nO princeski, ki je ni bilo\n_START_PARAGRAPH_\nO princeski, ki je ni bilo (2009) je osma kratka sodobna pravljica iz zbirke Cunjasta dvoj\xc4\x8dka, ki jo je napisala Tatjana Pregl Kobe. Prvi\xc4\x8d je iz\xc5\xa1la leta 2009 pri zalo\xc5\xbebi Edina, kot slikanica. Celotno zbirko je ilustrirala Marija Prelog.\n_START_SECTION_\nKratek povzetek\n_START_PARAGRAPH_\nZve\xc4\x8der je Sanja cunjastima dvoj\xc4\x8dkoma Nini in Mihcu povedala pravljico in \xc5\xa1la spat. Nina je v hipu zaspala, Mihec pa ni in ni mogel. Kmalu je nekaj zasli\xc5\xa1al in zagledal najlep\xc5\xa1o deklico na svetu. Prijela ga je za roko in odpeljala v stekleni grad, v najve\xc4\x8djo dvorano, kjer sta vso no\xc4\x8d plesala. Ko se je princeska utrudila, je spremila Mihca domov in mu obljubila, da se bosta kmalu spet videla. Ko je Mihec povedal to vsem v igralnem koti\xc4\x8dku, mu nih\xc4\x8de ni verjel. Pregovarjali so ga, \xc4\x8de\xc5\xa1, da se izmi\xc5\xa1ljuje. Vendar se Mihec ni dal pregovoriti, vrnil se je v posteljo in \xc5\xa1e naprej sanjal o princeski.\n_START_SECTION_\nPredstavitev knji\xc5\xbeevnih oseb\n_START_PARAGRAPH_\nV celotni zbirki sta glavni knji\xc5\xbeevni osebi cunjasta dvoj\xc4\x8dka Mihec in Nina. Sta personificirani osebi. V pravljici O princeski, ki je ni bilo (2009) Mihec predstavlja sanjavega de\xc4\x8dka, ki ne more zaspati, zato si za\xc4\x8dne domi\xc5\xa1ljati, da ga je pri\xc5\xa1la iskat princeska, ker bi rada plesala z njim.\n_START_SECTION_\nAnaliza\n_START_PARAGRAPH_\nO princeski, ki je ni bilo (2009) je kratka sodobna otro\xc5\xa1ka pravljica, ki je iz\xc5\xa1la kot slikanica. V hitrem tempu \xc5\xbeivljenja se nemalokrat zgodi, da si star\xc5\xa1i ne vzamejo toliko \xc4\x8dasa za otroke, kot bi si oni \xc5\xbeeleli. To je stalnica dana\xc5\xa1njega svta. Zato se zatekajo v svoj domi\xc5\xa1ljijski svet, kjer re\xc5\xa1ujejo probleme na razli\xc4\x8dne na\xc4\x8dine. Mihec sanjavo zagleda princesko, ki ga odpelje v grad kjer ple\xc5\xa1eta, dokler se ona ne utrudi. Ko Mihec zbudi iz sanj mu nih\xc4\x8de ne verjame, a to se njega to ne dotakne, zato le\xc5\xbee v posteljo ter naprej sanja o princeski. Pravljica je zna\xc4\x87ilne home-away-home zgradbe. Glavna knji\xc5\xbeevna oseba se odpravi od doma v neznani svet, kjer pridobi nove izku\xc5\xa1nje, a se na koncu vrne domov.'